
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1722 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ύψους ωριαίας αντιμισθίας εμπειροτε¬ 
χνών ιδιωτών για τη διδασκαλία μαθημάτων μου¬ 
σικής ειδίκευσης και άσκησης στα εργαστήρια 

των Μουσικών σχολείων. 1 

Ρύθμιση θεμάτων εκπαίδευσης Προσωπικού Εξωτε¬ 
ρικής Φρούρησης Καταστημάτων Κράτησης. 2 

Ανάκληση άδειας κυκλοφορίας φαρμακευτικού ιδι¬ 
οσκευάσματος ΝΑΡΤΌΒΙΙΟ ΚΡΕΜΑ και ΔΕΡΜΑ¬ 
ΤΙΚΟ ΔΙΑΛΥΜΑ. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ6.3.2/17858/ 
1430/26.9.2005 απόφαση του Υπουργού Ανάπτυ¬ 
ξης (ΦΕΚ 1394/Β710.10.20 05). 4 


ΑΠΟΦΑΣΕΙ Σ 

Αριθμ. 2/64978/0022 (1) 


Καθορισμός ύψους ωριαίας αντιμισθίας εμπειροτεχνών 
ιδιωτών για τη διδασκαλία μαθημάτων μουσικής ει¬ 
δίκευσης και άσκησης στα εργαστήρια των Μουσι¬ 
κών σχολείων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις υπ’ αριθμ. 3850/Γ2 (ΦΕΚ τ.Β' 658/1.7.1998) και 3345/ 
Γ7 (ΦΕΚ τ.Β' 649/7.9.1988) περί ίδρυσης και λειτουργίας 
Μουσικών Σχολείων. 

2. Τις διατάξεις της περ. β' της παραγρ. 6 του άρθρου 
20 του ν. 3475/2006 (ΦΕΚ 14Α'). 

3. Το γεγονός ότι από τις διατάξεις της παρούσας 
προκαλείται δαπάνη σε βάρος του Κρατικού προϋπο¬ 
λογισμού ύψους 935.000 ευρώ, για το τρέχον έτος και 
3.257.000 ευρώ για κάθε ένα από τα πέντε επόμενα οικο¬ 
νομικά έτη. Η δαπάνη για το έτος 2006 θα καλυφθεί από 
τις πιστώσεις οικονομικού έτους 2006 του ΚΑΕ 0517 του 
φορέα 19-220, ενώ για τα επόμενα έτη θα εγγράφεται 
στον οικείο προϋπολογισμό του ΥΠΕΠΘ. 

4. Την υπ’ αριθμ. 2/37930/ΔIΟΕ/1264/14.10.2005 (ΦΕΚ 
1432/Β'/2005) απόφαση του Πρωθυπουργού και του 


24 Νοεμβρίου 2006 
Υπουργού Οικονομίας και Οικονομικών «Καθορισμός 
αρμοδιοτήτων του Υφυπουργού Οικονομίας και Οικονο¬ 
μικών» όπως τροποποιήθηκε με την υπ’ αριθμ. 5733/ΔΙΟΕ 
179/13.2.2006 (ΦΕΚ 204Β') όμοια, αποφασίζουμε: 

1. Οι εμπειροτέχνες ιδιώτες μουσικοί μπορούν να ερ¬ 
γάζονται ως ωρομίσθιοι στα Μουσικά Σχολεία μέχρι 
είκοσι (20) ώρες εβδομαδιαίως για τη διδασκαλία μα¬ 
θημάτων μουσικών ειδικοτήτων. 

2. Η ωριαία αντιμισθία των ανωτέρω καθορίζεται σε 
εννέα και εικοσιένα (9,21) ευρώ. 

3. Η απόφαση αυτή ισχύει από τη δημοσίευση στην 
Εφημερίδα της Κυβέρνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Μ. ΓΙΑΝΝΑΚΟΥ 

-♦- 

Αριθμ. 119510 (2) 

Ρύθμιση θεμάτων εκπαίδευσης Προσωπικού Εξωτερι¬ 
κής Φρούρησης Καταστημάτων Κράτησης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Των άρθρων 48, 49, 50 και 51 του ν. 2721/1999 (ΦΕΚ 
112/Α'/3) «Τροποποίηση και αντικατάσταση διατάξεων 
των νόμων 1756/1988 (ΦΕΚ 35Α'), 1729/1987 (ΦΕΚ 144/Α') 
του Ποινικού Κώδικα, του Κώδικα Ποινικής Δικονομίας, 
του Κώδικα Πολιτικής Δικονομίας και άλλες διατάξεις», 
όπως τροποποιήθηκαν από τις διατάξεις των άρθρων 
1, 2, 3 και 4 του ν. 3388/2005 (ΦΕΚ 225/Α'/12) «Θέματα 
εξωτερικών φρουρών και άλλες διατάξεις». 

β) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και Κυβερνητικά 
Όργανα» (ΦΕΚ 98/Α'). 

γ) Του άρθρου 40 του ν. 2683/1999 (ΦΕΚ 19/Α') «Κύρωση 
του Κώδικα Κατάστασης Δημοσίων Πολιτικών Διοικητι¬ 
κών Υπαλλήλων και Υπαλλήλων Ν.Π.Δ.Δ.». 

δ) Του άρθρου 22 παρ. 3 του ν. 2362/1995 (ΦΕΚ 247/Α') 
«Περί Δημοσίου Λογιστικού ελέγχου των δαπανών του 
Κράτους και άλλες διατάξεις» όπως ισχύει. 

ε) Του άρθρου 51 του ν. 1943/1991 (ΦΕΚ 50/Α') όπως 
τροποποιήθηκε από τις διατάξεις του άρθρου 19 του 
ν. 2738/1999 (ΦΕΚ 180/Α'). 

στ) Του άρθρου 5 παρ. 6 του ν. 2408/1996 (ΦΕΚ104/Α') 
«Τροποποίηση διατάξεων του Ποινικού Κώδικα, του Κώδι¬ 
κα Ποινικής Δικονομίας, του Κώδικα Βασικών Κανόνων για 
τη μεταχείριση των κρατουμένων και άλλες διατάξεις». 

ζ) Του π.δ. 215/12.10.2006 (ΦΕΚ 217/Α') «Κανονισμός Ορ¬ 
γάνωσης και Λειτουργίας της Υπηρεσίας Εξωτερικής 
Φρούρησης Καταστημάτων Κράτησης». 

2. Την υπ’ αριθμ. 37930 ΔΙΟΕ 1264/14.10.2005 (ΦΕΚ 1432/ 
Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών «Ανάθεση αρμοδιοτήτων 
Υπουργού Οικονομίας και Οικονομικών στους Υφυπουργούς 
Οικονομίας και Οικονομικών» όπως τροποποιήθηκε με την 
υπ’ αριθμ. 5733/ΔΙΟΕ 179/13.2.2006 (ΦΕΚ 204/Β'), όμοια. 

3. Την ανάγκη οργάνωσης και υλοποίησης ειδικών 
εκπαιδευτικών προγραμμάτων βασικής εκπαίδευσης, 
προαγωγικής εκπαίδευσης, επιμόρφωσης και εξειδί- 
κευσης για το Προσωπικό Εξωτερικής Φρούρησης Κα¬ 
ταστημάτων Κράτησης, προκειμένου να αποκτήσει τις 
απαιτούμενες γνώσεις και ικανότητες για να ανταπο- 
κριθεί πληρέστερα στα καθήκοντά του. 

4. Το γεγονός ότι από τις διατάξεις τις παρούσης 
απόφασης προκαλείται δαπάνη σε βάρος του Κρατικού 
Προϋπολογισμού ύψους 150.000 €, περίπου, για κάθε 
υλοποιούμενο πρόγραμμα βασικής εκπαίδευσης του 
Προσωπικού Εξωτερικής Φρούρησης Καταστημάτων 
Κράτησης, η οποία θα καλύπτεται από τις πιστώσεις 
που θα εγγράφονται κατ’έτος προς τούτο στον προϋ¬ 
πολογισμό του Υπουργείου Δικαιοσύνης ειδ. Φ. 17-310 
καταστήματα κράτησης, αποφασίζουμε: 

Την οργάνωση και υλοποίηση των κατωτέρω ειδικών 
εκπαιδευτικών προγραμμάτων βασικής εκπαίδευσης, 
προαγωγικής εκπαίδευσης, επιμόρφωσης και εξειδίκευ- 
σης των υπαλλήλων του κλάδου ΔΕ Εξωτερικής Φρού¬ 
ρησης Καταστημάτων Κράτησης. 

ΚΕΦΑΛΑΙΟ Α' 

ΣΧΟΛΗ ΠΡΟΣΩΠΙΚΟΥ 
ΕΞΩΤΕΡΙΚΗΣ ΦΡΟΥΡΗΣΗΣ 
ΚΑΤΑΣΤΗΜΑΤΩΝ ΚΡΑΤΗΣΗΣ 

Αρθρο 1 

1. Η Σχολή Προσωπικού Εξωτερικής Φρούρησης Κα¬ 
ταστημάτων Κράτησης έχει ως αποστολή την παροχή 
βασικής εκπαίδευσης όσων επιλέγονται για διορισμό 
στον κλάδο ΔΕ Προσωπικού Εξωτερικής Φρούρησης Κα¬ 
ταστημάτων Κράτησης, την εκπαίδευση για προαγωγή 
στο βαθμό του Υπαρχιφύλακα Β' καθώς και την επιμόρ¬ 
φωση και εξειδίκευση των υπαλλήλων του κλάδου. 

2. Η Σχολή συγκροτείται από τα Τμήματα: 

α) Βασικής εκπαίδευσης. 

β) Εκπαίδευσης Υπαρχιφυλάκων. 

γ) Επιμόρφωσης και Εξειδίκευσης. 

3. Η Σχολή έχει έδρα το Κατάστημα Κράτησης Κο¬ 
ρυδαλλού και λειτουργεί στο κτίριο της Σχολής Σω¬ 
φρονιστικών Υπαλλήλων ή σε άλλες εγκαταστάσεις 
του Υπουργείου Δικαιοσύνης, ή Δημόσιας Τάξης στις 
οποίες μπορεί να εξασφαλιστεί η εκπαίδευση καθώς 


και η διαμονή και διατροφή των εκπαιδευομένων, στις 
περιπτώσεις που προβλέπεται. 

4. Η Σχολή διευθύνεται από το Γ ενικό Διευθυντή Διοι¬ 
κητικής Υποστήριξης της Κεντρικής Υπηρεσίας Υπουρ¬ 
γείου Δικαιοσύνης ο οποίος και αναπληρώνεται από τον 
Προϊστάμενο της Διεύθυνσης Υπηρεσίας Εξωτερικής 
Φρούρησης Καταστημάτων Κράτησης (Δ.Υ.Ε.Φ.Κ.Κ.). 

5. Ο Διευθυντής της Σχολής με το Τμήμα Εκπαίδευσης 
Ανθρώπινου Δυναμικού της Διεύθυνσης Διοίκησης και 
Ανάπτυξης Ανθρώπινου Δυναμικού της Κεντρικής Υπη¬ 
ρεσίας του Υπουργείου Δικαιοσύνης έχουν τη φροντίδα 
για τη λειτουργία της Σχολής και τον έλεγχο της πιστής 
εφαρμογής της απόφασης αυτής. 

ΚΕΦΑΛΑΙΟ Β' 

ΒΑΣΙΚΗ ΕΚΠΑΙΔΕΥΣΗ 
Άρθρο 2 

Τμήμα Βασικής Εκπαίδευσης 

1. Αποστολή του Τμήματος Βασικής Εκπαίδευσης εί¬ 
ναι η επαγγελματική κατάρτιση και η ανάπτυξη των 
ψυχικών, πνευματικών και σωματικών ικανοτήτων των 
υποψηφίων για διορισμό στον κλάδο ΔΕ Προσωπικού 
Εξωτερικής Φρούρησης Καταστημάτων Κράτησης, που 
θα τους καταστήσει ικανούς να ανταποκριθούν στα 
καθήκοντα του κλάδου. 

2. Το πρόγραμμα βασικής εκπαίδευσης υλοποιείται 
σε εγκαταστάσεις του Υπουργείου Δικαιοσύνης που 
διαθέτουν τους απαραίτητους χώρους τόσο για την 
εκπαίδευση όσο και για τη διαμονή και διατροφή των 
εκπαιδευομένων ή σε εγκαταστάσεις του Υπουργείου 
Δημόσιας Τάξης. 

3. Στις περιπτώσεις που η εκπαίδευση πραγματοποιεί¬ 
ται σε υπηρεσίες του Υπουργείου Δικαιοσύνης, η γραμ¬ 
ματειακή και διαχειριστική υποστήριξη της εκπαίδευσης 
καλύπτονται από την υπηρεσία στις εγκαταστάσεις της 
οποίας υλοποιείται το πρόγραμμα. Στις περιπτώσεις που η 
εκπαίδευση πραγματοποιείται στις Υπηρεσίες του Υπουρ¬ 
γείου Δημόσιας Τάξης, η γραμματειακή και διαχειριστική 
υποστήριξη καλύπτεται από το Υπουργείο Δικαιοσύνης. 

4. Με απόφαση του Υπουργού Δικαιοσύνης συγκρο¬ 
τείται Ομάδα Εργασίας από το Διευθυντή της Σχο¬ 
λής, ως Πρόεδρο, και τον αναπληρωτή του καθώς και 
υπαλλήλους της Κεντρικής Υπηρεσίας του Υπουργείου 
Δικαιοσύνης και των Καταστημάτων Κράτησης, έργο 
της οποίας είναι η οργάνωση και ο συντονισμός των 
διαδικασιών υλοποίησης του προγράμματος βασικής 
εκπαίδευσης και ειδικότερα: 

α) Ο σχεδιασμός, η οργάνωση και υλοποίηση ειδικού 
προγράμματος βασικής εκπαίδευσης που θα εξασφαλί¬ 
σει στους εκπαιδευόμενους, την ειδική επαγγελματική 
κατάρτιση που είναι αναγκαία για να ανταποκριθούν 
στα καθήκοντα του κλάδου ΔΕ Προσωπικού Εξωτερικής 
Φρούρησης Καταστημάτων Κράτησης και να εκπλη¬ 
ρώσουν την αποστολή τους στα Καταστήματα Κρά¬ 
τησης. 

β) Ο επιτελικός συντονισμός του έργου και η διοίκηση 
των εκπαιδευομένων στο Κέντρο Εκπαίδευσης. 

γ) Η συνεχής και αδιάκοπη εποπτεία των εκπαιδευο- 
μένων, καθ’ όλη τη διάρκεια της εκπαίδευσης, σε 24ωρη 
βάση, ως προς την τήρηση των κανόνων τάξης και πει¬ 
θαρχίας εντός των χώρων εκπαίδευσης καθώς και των 
κανόνων υγιεινής. 

δ) Η μέριμνα για την προπαρασκευή, οργάνωση και 
κανονική διεξαγωγή των εξετάσεων. 

ε) Η μέριμνα για την πραγματοποίηση των εκπαιδευ¬ 
τικών βολών σύμφωνα με το πρόγραμμα εκπαίδευσης. 

στ) Η συγκρότηση των ομάδων σκοποβολής και η 
μέριμνα για την ασφαλή φύλαξη του χρησιμοποιούμε¬ 
νου οπλισμού. 

ζ) Η αντιμετώπιση των προβλημάτων και κάθε θέματος 
που τυχόν θα προκύψει κατά το χρόνο λειτουργίας της 
Σχολής. 

η) Η υποβολή προτάσεων και στοιχείων για βελτιώσεις 
του προγράμματος εκπαίδευσης. 

Οι αρμοδιότητες των μελών της Ομάδας καθορίζονται 
με απόφαση του Προέδρου της. 

Άρθρο 3 

Οροι παρακολούθησης 

1. Οι υποψήφιοι για διορισμό στον κλάδο ΔΕ Προσω¬ 
πικού Εξωτερικής Φρούρησης Καταστημάτων Κράτησης 
που περιλαμβάνονται στον πίνακα οριστικών αποτε¬ 
λεσμάτων, όπως αυτός έχει διαμορφωθεί σύμφωνα με 
τα οριζόμενα στην απόφαση-προκήρυξη των θέσεων 
και οι οποίοι έχουν κριθεί ικανοί για διορισμό από τις 
υγειονομικές, ψυχοτεχνικές και αθλητικές επιτροπές, και 
πληρούν τις λοιπές προϋποθέσεις που ορίζονται στην 
απόφαση-προκήρυξη, καλούνται, κατά σειρά επιτυχί¬ 
ας, έως ότου καλυφθεί ο αριθμός των προς πλήρωση 
θέσεων, με απόφαση του Υπουργού Δικαιοσύνης, να 
παρακολουθήσουν πρόγραμμα βασικής εκπαίδευσης 
στη Σχολή Προσωπικού Εξωτερικής Φρούρησης Κατα¬ 
στημάτων Κράτησης. 

Δόκιμοι υπάλληλοι του κλάδου ΔΕ Προσωπικού Εξω¬ 
τερικής Φρούρησης Καταστημάτων Κράτησης, οι οποίοι 
δεν έχουν συμμετάσχει σε πρόγραμμα εισαγωγικής εκ¬ 
παίδευσης, είναι υποχρεωμένοι να παρακολουθήσουν 
πρόγραμμα βασικής εκπαίδευσης, σύμφωνα με τα ορι¬ 
ζόμενα στην παρούσα. 

2. Η παρακολούθηση του προγράμματος είναι υπο¬ 
χρεωτική. 

3. Οι υποψήφιοι που καλούνται για εκπαίδευση παρου¬ 
σιάζονται στο εκπαιδευτικό κέντρο την καθορισθείσα 
ημερομηνία και φέρουν μαζί τους εκτός από τα προσω¬ 
πικά τους είδη, δύο αθλητικές φόρμες, χρώματος σκού¬ 
ρο μπλε, αθλητικά παπούτσια, δύο πετσέτες μπάνιου, 
δύο προσόψια, δύο μαξιλαροθήκες λευκού χρώματος, 
δύο ζευγάρια σεντόνια λευκού χρώματος και μία κου¬ 
βέρτα, με ανεξίτηλη γραφή του ονόματος τους καθώς 
και δύο πρόσφατες φωτογραφίες (ταυτότητας). 

4. Η βασική εκπαίδευση έχει διάρκεια δύο μηνών, ή 
σαράντα τεσσάρων (44) εργασίμων ημερών, συμπε¬ 
ριλαμβανομένου και του χρόνου των εξετάσεων, και 
ολοκληρώνεται, μετά το διορισμό των επιτυχόντων στο 
ανωτέρω πρόγραμμα, με τρίμηνη υποχρεωτική πρακτική 
άσκηση στις Υπηρεσίες Εξωτερικής Φρούρησης των 
Καταστημάτων Κράτησης. 

5. Ως ημέρες διδασκαλίας ορίζονται οι εργάσιμες ημέ¬ 
ρες της εβδομάδας, από Δευτέρα μέχρι Παρασκευή. 
Κάθε εργάσιμη ημέρα, πλην της Παρασκευής, περιλαμ¬ 
βάνει έξι (6) ώρες διδασκαλίας και δύο (2) τουλάχιστον 
πλήρεις ώρες μελέτης και η Παρασκευή πέντε (5) ώρες 
διδασκαλίας. 

Εφόσον οι ανάγκες της εκπαίδευσης το επιβάλουν 
μπορούν, με απόφαση του Διευθυντή της Σχολής, να 


προστεθούν ώρες διδασκαλίας και τις απογευματινές 
ώρες ή να αντικατασταθούν ορισμένες ημέρες και ώρες 
διδασκαλίας, προκειμένου να παρασχεθεί η δυνατότητα 
στους εκπαιδευόμενους να παρακολουθήσουν διαλέξεις 
γενικότερου ενδιαφέροντος. 

6. Με απόφαση του Διευθυντή της Σχολής, διακόπτο¬ 
νται τα μαθήματα, για μεν τις εορτές τω Χριστουγέννων 
και του Νέου έτους, από 24 Δεκεμβρίου έως 6 Ιανουάρι¬ 
ου, για δε τις εορτές του Πάσχα, από τη Μεγάλη Πέμπτη 
έως και τη δεύτερη ημέρα του Πάσχα. Κατά το χρόνο 
διακοπής των μαθημάτων οι εκπαιδευόμενοι δόκιμοι 
υπάλληλοι επιστρέφουν στα Καταστήματα Κράτησης 
από τα οποία προέρχονται. 

7. Χορήγηση αδειών κατά τη διάρκεια της φοίτησης 
δεν επιτρέπεται. Σε εξαιρετικές περιπτώσεις δύναται, με 
έγκριση του Διευθυντή της Σχολής, να χορηγηθεί ολιγο- 
ήμερη αιτιολογημένη άδεια ή ολιγόωρη άδεια απουσίας. 
Σε περίπτωση ασθένειας, ο εκπαιδευόμενος υποχρεού- 
ται να ενημερώσει άμεσα τον υπεύθυνο της διμοιρίας 
του ο οποίος και μεριμνά για την ιατρική του εξέταση. 
Οι άδειες ασθένειας και οι ολιγοήμερες και ολιγόωρες 
άδειες απουσίας, καταχωρούνται σε ειδικό βιβλίο της 
γραμματείας και σε καμιά περίπτωση δεν είναι δυνατόν 
να υπερβούν, συνολικά, τις πέντε (5) ημέρες ή τις δέκα 
(10) ώρες καθ’ όλο το διάστημα της παρακολούθησης 
του προγράμματος. 

8. Σε υποψηφίους οι οποίοι αντιμετωπίζουν προσωρινά 
προβλήματα υγείας ή γυναίκες που κυοφορούν επιτρέ¬ 
πεται η μη συμμετοχή στην εκπαίδευση των μαθημάτων 
8, 9,10 και 11 του άρθρου 5 της παρούσας υπό την προϋ¬ 
πόθεση ότι θα παρακολουθήσουν και θα ολοκληρώσουν 
με επιτυχία την εκπαίδευσή τους στα λοιπά μαθήματα. 
Στις περιπτώσεις αυτές ο διορισμός του υποψηφίου ή η 
μονιμοποίηση του δοκίμου αναστέλλεται έως ότου ολο¬ 
κληρώσει με επιτυχία την εκπαίδευση του στα ανωτέρω 
μαθήματα, σε επόμενη εκπαιδευτική σειρά. 

9. Κάθε εκπαιδευτική σειρά συγκροτεί ιδιαίτερο Εκ¬ 
παιδευτικό Τμήμα. Για τη λειτουργία Εκπαιδευτικού 
Τμήματος βασικής εκπαίδευσης ο αριθμός εκπαιδευ- 
ομένων δεν μπορεί να είναι μικρότερος των πενήντα 
(50) ατόμων. 

Οι εκπαιδευόμενοι κάθε Τμήματος, ανάλογα με τον 
αριθμό τους, χωρίζονται για μεν τα θεωρητικά μαθή¬ 
ματα, σε επί μέρους τμήματα, και για τα πρακτικά σε 
ομάδες. 

Σε κάθε εκπαιδευτική σειρά μπορεί να συγκροτούνται 
μία ή περισσότερες διμοιρίες. Ο αριθμός των εκπαιδευ- 
ομένων κάθε διμοιρίας δεν μπορεί να είναι μικρότερος 
των πενήντα και μεγαλύτερος των ογδόντα ατόμων. 

10. Η ακριβής ημερομηνία παρουσίασης των εκπαι- 
δευομένων στο εκπαιδευτικό κέντρο και έναρξης του 
εκπαιδευτικού προγράμματος και το πρόγραμμα διδα¬ 
σκαλίας των μαθημάτων που ορίζονται στο άρθρο 5, 
καθορίζονται με αποφάσεις του Διευθυντή της Σχολής 
που εκδίδονται με φροντίδα του Τμήματος Εκπαίδευσης 
Ανθρώπινου Δυναμικού της Διεύθυνσης Διοίκησης και 
Ανάπτυξης Ανθρώπινου Δυναμικού της Κεντρικής Υπη¬ 
ρεσίας του Υπουργείου Δικαιοσύνης. Με όμοια απόφαση 
ορίζονται οι εκπαιδευόμενοι που συγκροτούν την κάθε 
διμοιρία και ο υπεύθυνος της διμοιρίας με τον αναπλη¬ 
ρωτή του, από μονίμους υπαλλήλους της Υπηρεσίας 
Εξωτερικής Φρούρησης του Καταστήματος Κράτησης 
στο οποίο λειτουργεί η Σχολή. Στις περιπτώσεις που η 

εκπαίδευση πραγματοποιείται σε εγκαταστάσεις του 
Υπουργείου Δημόσιας Τάξης οι ανωτέρω ορίζονται από 
υπαλλήλους της Υπηρεσίας Εξωτερικής Φρούρησης του 
πλησιέστερου προς το Κέντρο Εκπαίδευσης Καταστή¬ 
ματος Κράτησης και σε περίπτωση που υπηρεσιακές 
ανάγκες του πλησιέστερου Καταστήματος Κράτησης 
δεν το επιτρέπουν, από υπαλλήλους άλλων Καταστη¬ 
μάτων Κράτησης. Ο υπεύθυνος της διμοιρίας και ο ανα¬ 
πληρωτής του συμμετέχουν στην προβλεπόμενη στο 
άρθρο 2 του παρόντος ομάδα Εργασίας. 

11. Οι εκπαιδευόμενοι, κατά τις ημέρες διδασκαλίας, 
διαμένουν και σιτίζονται εντός της Σχολής. 

Αρθρο 4 

Διακοπή εκπαίδευσης 

Η βασική εκπαίδευση διακόπτεται στις περιπτώσεις: 

α) Παραίτησης από την εκπαίδευση. Η αίτηση πα¬ 
ραίτησης, η οποία γίνεται υποχρεωτικά δεκτή και δεν 
ανακαλείται, υποβάλλεται στο Διευθυντή της Σχολής ο 
οποίος εκδίδει απόφαση αποδοχής της παραίτησης. 

Ως παραίτηση θεωρείται και η μη παρουσίαση στη 
Σχολή μέσα στην οριζόμενη προθεσμία, εκτός αν η κα¬ 
θυστέρηση οφείλεται σε ανώτερη βία, γεγονός το οποίο 
είναι υποχρεωμένος ο ενδιαφερόμενος να αποδείξει. Ως 
ανωτέρα βία, για την περίπτωση αυτή θεωρείται ιδίως η 
βαριά ασθένεια, ή η έλλειψη συγκοινωνίας, περιστατικά 
που πρέπει να αποδεικνύονται με έγγραφα Δημόσιου 
Νοσοκομείου ή άλλης Δημόσιας Αρχής. Η απουσία του 
εκπαιδευόμενου στις περιπτώσεις αυτές δεν πρέπει να 
υπερβαίνει τις πέντε (5) ημέρες. 

β) Σωματικής ανικανότητας, η οποία ανέκυψε μετά 
την έναρξη της εκπαίδευσης. 

γ) Δικαιολογημένης απουσίας από τα μαθήματα ή τις 
ασκήσεις πέραν των πέντε (5) ημερών ή των δέκα (10) 
ωρών, κατά τη διάρκεια της εκπαίδευσης. 

δ) Αυθαίρετης απουσίας πέραν των πέντε (5) ωρών, 
κατά τη διάρκεια της εκπαίδευσης. 

ε) Αδικαιολόγητης μη προσέλευσης στις τελικές εξε¬ 
τάσεις. 

στ) Λόγω ανάρμοστης συμπεριφοράς και συμπερι¬ 
φοράς εν γένει, που φανερώνει ακαταλληλότητα του 
εκπαιδευομένου για την άσκηση των καθηκόντων του 
κλάδου. Για τη διακοπή της εκπαίδευσης, στην περί¬ 
πτωση αυτή, εκδίδεται απόφαση του Διευθυντή της 
Σχολής. 

Αρθρο 5 

Διδασκόμενα μαθήματα 

Στο Τμήμα Βασικής Εκπαίδευσης της Σχολής Προσω¬ 
πικού Εξωτερικής Φρούρησης Καταστημάτων Κράτησης, 
διδάσκονται τα παρακάτω μαθήματα: 

Α' Μαθήματα με βαθμό 

1. Σωφρονιστικός Κώδικας: Γενικές αρχές. Διάκριση 
και διαχωρισμός των κρατουμένων. Διάκριση καταστη¬ 
μάτων κράτησης. Όροι διαβίωσης κρατουμένων. Επικοι¬ 
νωνία με το ευρύτερο κοινωνικό περιβάλλον. Μέτρα για 
την εύρυθμη λειτουργία του Καταστήματος. Μεταγωγή 
κρατουμένων. Διεθνής Σύμβαση μεταφοράς κρατουμέ¬ 
νων. Μεταχείριση ανηλίκων. Συμβούλια Φυλακής. Καθή¬ 
κοντα προσωπικού. 

2. Ασφάλεια και λειτουργία των Καταστημάτων Κρά¬ 
τησης - Κανονισμός Λειτουργίας Υπηρεσίας Εξωτερικής 
Φρούρησης Καταστημάτων Κράτησης: Νομοθεσία. Κα¬ 


θήκοντα και υποχρεώσεις του προσωπικού εξωτερικής 
φρούρησης για την ασφαλή φύλαξη των Καταστημάτων 
Κράτησης. Χώροι ευθύνης. Περιπολίες. Εφοδοι. Χρήση 
επιτρεπόμενων μέσων εξαναγκασμού και άμυνας. Οργά¬ 
νωση και πρακτική αντιμετώπιση θεμάτων ασφάλειας, 
έρευνας, ελέγχου, εφόδων, επισκεπτηρίων, στάσεων, 
εξεγέρσεων και άλλων έκτακτων περιστατικών καθώς 
και ανάπτυξη δεξιοτήτων παρατήρησης, επικοινωνίας 
ανθρωπίνων σχέσεων. Μεταγωγές κρατουμένων στα 
δικαστήρια, τις ανακριτικές αρχές, σε εκτέλεση άδειας 
κλπ. Φύλαξη κρατουμένων σε νοσηλευτικά ιδρύματα. 

3. Ποινικό Δίκαιο και Ποινική Δικονομία: Στοιχεία 
Ποινικού Δικαίου και Ποινικής Δικονομίας. Έννοια της 
αξιόποινης πράξης. Διαίρεση αξιόποινων πράξεων. Ποι¬ 
νές. Μέτρα ασφάλειας. Αναστολή ποινής υπό όρο και 
απόλυση υπό όρο. Εγκλήματα σχετικά με την υπηρεσία 
Αδικήματα κρατουμένων εντός της φυλακής. Απόδραση 
κρατουμένων. Ποινικά δικαστήρια. Δικαστήρια Ανηλίκων 
Αυτεπάγγελτη δίωξη. Εγκληση. Προφυλάκιση και έκτιση 
ποινής. Οι διάδικοι, κατηγορούμενος, πολιτικός ενάγων. 
Βούλευμα/Ενδικα μέσα. 

4. Στοιχεία Διοικητικού Δικαίου: Δίκαιο δημοσίων 
Υπαλλήλων. Διορισμός. Καθήκοντα περιορισμοί και αστι¬ 
κή ευθύνη των υπαλλήλων. Δικαιώματα και υποχρεώσεις. 
Υπηρεσιακές μεταβολές. Πειθαρχικό Δίκαιο. Αξιολόγηση. 
Εκπαίδευση. Λύση της υπαλληλικής σχέσης. 

5. Στοιχεία Ψυχολογίας: Σχέσεις προσωπικού με προ¬ 
ϊσταμένους, κρατουμένους, συγγενείς κρατουμένων, 
κοινό. Ψυχολογία παραβατικών ατόμων. Ψυχολογία 
εξαρτημένων ατόμων. Ψυχολογία κρατουμένων. Ψυχο¬ 
λογία του υπαλλήλου. Το στρες στον επαγγελματικό 
χώρο. Επίλυση συγκρούσεων. Διαμόρφωση στάσεων 
και συμπεριφοράς. 

6. Στοιχεία Υγιεινής: Παροχή Πρώτων Βοηθειών. Αντι¬ 
μετώπιση έκτακτων περιστατικών. Αντιμετώπιση τοξικο¬ 
μανών κρατουμένων. Λοιμώδη νοσήματα, μέτρα προστα¬ 
σίας, προφυλάξεις, ΑΙϋδ, πρόληψη, αντιμετώπιση. 

7. Ναρκωτικές ουσίες: Γενικές έννοιες. Ορισμοί. Δι¬ 
άκριση των ναρκωτικών. Ναρκωτικά και ΑΙΩ3. Τρόποι 
διακίνησης και εμπορίας ναρκωτικών. Ο τοξικομανής 
εγκληματίας - κρατούμενος. Εγκλήματα που διαπράττει 
εντός και εκτός φυλακής. 

Η ύλη στα παραπάνω μαθήματα περιορίζεται σε συ¬ 
νοπτικά στοιχεία. 

8. Αυτοάμυνα: Σωματική αγωγή. Μέσα άσκησης ελέγ¬ 
χου και κλιμάκωσης τους. Ανάπτυξη μέσων άσκησης 
ελέγχου. Τακτική τοποθέτησης απέναντι στους ύπο¬ 
πτους και τεχνική ορθής γωνίας στους ελέγχου. Χρήση 
βραχείας ράβδου. Χρησιμοποίηση χειροπεδών. Τρόπος 
ενέργειας σωματικής έρευνας. Τεχνικές άμυνας - συλ¬ 
λήψεις επικίνδυνων κρατουμένων. Λαβές συνοδείας. 
Αποκρούσεις χτυπημάτων με χέρια, πόδια κ.λπ. 

9. Αυτοπροστασία: Σκοπός του μαθήματος. Ψυχοδια- 
νοητική προστασία των υπαλλήλων. Κατάσταση ετοι¬ 
μότητας, ψυχολογικής πίεσης, αντιμετώπιση. Έλεγχος 
υπόπτων, παρακολούθηση συμπεριφοράς. Ελεγχος εσω¬ 
τερικών χώρων. Συμπλοκές. Βασικές και εξειδικευμένες 
μέθοδοι αντιμετώπισης. 

10. Χρήση όπλων: Η εκπαίδευση στην Οπλοτεχνική και 
Σκοποβολή είναι θεωρητική και πρακτική και περιλαμβά¬ 
νει τη λύση, αρμολόγηση και λειτουργία του χρησιμο¬ 
ποιούμενου οπλισμού, την εξάσκηση στη σκοποβολή και 
τον τρόπο χειρισμού και χρήσης των όπλων, καθώς και 

τις προϋποθέσεις νόμιμης οπλοκατοχής, οπλοφορίας 
και χρήσης τους. Κατά την εκτέλεση βολών παρίσταται 
γιατρός του Υπουργείου Δικαιοσύνης. 

11. Χρήση χημικών: Είδη και χρήση χημικών ουσιών. 

12. Πληροφορίες -Έρευνες - Ομηρίες: Γενικά. Διάκριση 
πληροφοριών. Αυτοσχέδιοι εκρηκτικοί μηχανισμοί Γενι¬ 
κά. Επισήμανση. Αντιμετώπιση αυτοσχέδιων εκρηκτικών 
μηχανισμών. Ερευνες: Γενικά. Σωματική έρευνα. Τεχνι¬ 
κή της σωματικής έρευνας. Ερευνες χώρων, τεχνική. 
Ερευνες για ναρκωτικά. Ομηρίες: Γ ενικά. Ποιοι κρατούν 
ομήρους. Η ομηρία ως πρόβλημα. Συμπεριφορά. Ψυ¬ 
χολογία. Ειρηνική επίλυση της κρίσης. Επιχειρησιακός 
μηχανισμός. Βία, αντιμετώπιση της κρίσης, χειρισμός 
και χρήση όπλων κατά την εκτέλεση της αποστολής 
τους. 

Β' Μαθήματα χωρίς βαθμό 

1. Ατομική τακτική εκπαίδευση. 

2. Σωματική Αγωγή. 

Αρθρο 6 

Διδακτικό Προσωπικό 

1. Τα προβλεπόμενα από το προηγούμενο άρθρο μα¬ 
θήματα διδάσκονται στους σπουδαστές της Σχολής από 
κατάλληλο διδακτικό προσωπικό το οποίο μπορεί να 
προέρχεται από στελέχη των Υπουργείων Δικαιοσύνης 
και Δημόσιας Τάξης. 

Ειδικότερα ως εκπαιδευτές ορίζονται: α) Δικαστικοί 
ή Εισαγγελικοί Λειτουργοί, β) Προϊστάμενοι Γενικών 
Διευθύνσεων και Διευθύνσεων της Κεντρικής Υπηρε¬ 
σίας του Υπουργείου Δικαιοσύνης γ) Επιθεωρητές και 
Προϊστάμενοι Διευθύνσεων Καταστημάτων Κράτησης, 
δ) Προϊστάμενοι Τμήματος Εξωτερικής Φρούρησης Κα¬ 
ταστημάτων Κράτησης, ε) Ιατροί υπηρεσιών Υπουργείου 
Δικαιοσύνης, στ) Αστυνομικοί και άλλα πρόσωπα που 
έχουν ειδικές γνώσεις σε σχέση με τα διδασκόμενα 
μαθήματα, τη σωφρονιστική πολιτική ή γενικά με τη 
λειτουργία των Καταστημάτων Κράτησης. 

2. Το ανωτέρω προσωπικό ορίζεται με απόφαση του 
Γ ενικού Γ ραμματέα του Υπουργείου Δικαιοσύνης κατά 
την έναρξη της κάθε εκπαιδευτικής σειράς. 

Αρθρο 7 

Καθήκοντα - Υποχρεώσεις Διδακτικού Προσωπικού 

1. Το διδακτικό προσωπικό της Σχολής Προσωπικού 
Εξωτερικής Φρούρησης Καταστημάτων Κράτησης οφεί¬ 
λει: 

α) Να διδάσκει την ύλη που καθορίζεται με την πα¬ 
ρούσα απόφαση. 

β) Να παραδίδει στο Τμήμα Εκπαίδευσης Ανθρώπινου 
Δυναμικού της Κεντρικής Υπηρεσίας του Υπουργείου 
Δικαιοσύνης, εντός της προβλεπόμενης από την από¬ 
φαση ορισμού του διδακτικού προσωπικού προθεσμίας, 
τις σημειώσεις και το λοιπό έντυπο υλικό που πρόκειται 
να δοθεί στους εκπαιδευόμενους προκειμένου να γίνει 
η απαιτούμενη ανατύπωση. 

γ) Να χρησιμοποιεί τα οπτικοακουστικά μέσα της Σχο¬ 
λής εφόσον αυτό συντελεί στην καλύτερη ανάπτυξη 
του μαθήματος. 

δ) Να εξασφαλίζει τάξη και πειθαρχία στο διδακτήριο 
κατά την ώρα της διδασκαλίας και για κάθε παρεκτροπή 
να ενημερώνει το Διευθυντή της Σχολής. 

ε) Να προσέρχεται ανελλιπώς και εγκαίρως για τις 
παραδόσεις των μαθημάτων, να συμμορφώνεται επα¬ 


κριβώς με τις ώρες του προγράμματος εκπαίδευσης, να 
παρακολουθεί συστηματικά την πρόοδο των εκπαιδευ- 
ομένων και να είναι σε θέση να παρέχει στο Διευθυντή 
της Σχολής ακριβείς πληροφορίες για την απόδοση του 
κάθε εκπαιδευόμενου. 

στ) Να αναγράφει στο βιβλίο ωρών διδασκαλίας το 
διδαχθέν θέμα και να υπογράφει στην οικεία στήλη. 

ζ) Να ειδοποιεί, σε περίπτωση απρόοπτου κωλύματος 
που εμποδίζει την προσέλευσή του στη Σχολή για τη 
διδασκαλία του μαθήματος του, ή που προκαλεί καθυ¬ 
στέρηση της προσέλευσής του, περί τούτου, έγκαιρα, 
το Διευθυντή της Σχολής ο οποίος αξιοποιεί κατάλλη¬ 
λα τη διδακτική αυτή ώρα. Οι ώρες διδασκαλίας που 
απωλέσθηκαν αναπληρώνονται, κατά το δυνατόν, σε 
ημέρες που ορίζονται από το Διευθυντή της Σχολής, 
σε συνεννόηση με το Τμήμα Εκπαίδευσης Ανθρώπινου 
Δυναμικού της Διεύθυνσης Διοίκησης και Ανάπτυξης 
Ανθρώπινου Δυναμικού της Κεντρικής Υπηρεσίας του 
Υπουργείου Δικαιοσύνης. 

2. Η αποζημίωση που καταβάλλεται στους διδάσκοντες 
σύμφωνα με τις διατάξεις του άρθρου 51 του ν. 1943/1991, 
(ΦΕΚ 50/Α') περικόπτεται σε περίπτωση απουσίας του 
διδάσκοντος, για οποιοδήποτε λόγο που έχει σαν απο¬ 
τέλεσμα την μη εκτέλεση των υποχρεώσεών του. 

Αρθρο 8 

Αξιολόγηση εκπαιδευομένων 
κατά τη διάρκεια της εκπαίδευσης 

Οι εκπαιδευόμενοι κατά τη διάρκεια της εκπαίδευσης 
αξιολογούνται ως εξής: 

1. Με βαθμολόγηση των γνώσεων, κατά τη διάρκεια 
του μαθήματος ή ύστερα από γραπτή δοκιμασία (τεστ) 
με το σύστημα της πολλαπλής επιλογής σε δέκα (10) 
τουλάχιστον ερωτήσεις στα μαθήματα 1-7 και 12 της 
παραγράφου Α' του άρθρου 5 της παρούσας, στην ύλη 
των γνωστικών αντικειμένων που έχουν διδαχθεί. 

2. Με βαθμολόγηση των δεξιοτήτων τους, κατόπιν 
πρακτικής δοκιμασίας, στα μαθήματα 8-11 της παρα¬ 
γράφου Α' του άρθρου 5 της παρούσας. 

Για τα γνωστικά αυτά αντικείμενα, συνεκτιμάται η 
επίδοση των εκπαιδευομένων κατά την αντιμετώπιση 
εικονικών περιστατικών, τη συμμετοχή τους σε λοιπές 
πρακτικές εφαρμογές (λύση - αρμολόγηση όπλων, τεχνι¬ 
κές αυτοάμυνας, εικονικές έρευνες κ.λπ.), τη σκοπευτική 
ικανότητα, το θάρρος, την αποφασιστικότητα, την πρω¬ 
τοβουλία, την αυτοκυριαρχία, τη φυσική αντοχή και την 
ικανότητα προσαρμογής στις πραγματικές συνθήκες 
της αποστολής. 

3. Ιδιαίτερα λαμβάνονται υπόψη για τη βαθμολογία 
των μαθημάτων η διαγωγή του εκπαιδευόμενου για την 
οποία συνεκτιμάται η πειθαρχία, η ευπρεπής εμφάνιση 
και η ευσυνειδησία του. 

4. Η κλίμακα βαθμολόγησης ορίζεται από 0-20. 

5. Η βαθμολογία που προκύπτει από την ανωτέρω 
αξιολόγηση παραδίδεται στο Διευθυντή της Σχολής 
πριν από την έναρξη των γραπτών εξετάσεων. 

Αρθρο 9 

Εξετάσεις μετά το πέρας της εκπαίδευσης 

1. Οι εκπαιδευόμενοι μετά την ολοκλήρωση του εκ¬ 
παιδευτικού προγράμματος υποβάλλονται σε γραπτές, 
εξετάσεις, εφ’ όλης της διδαχθείσης ύλης των μαθημά¬ 
των 1-7 της παραγράφου Α' του άρθρου 5, σε πρακτική 

άσκηση για τα μαθήματα 8-11 και προφορική εξέταση 
στο μάθημα 12 της ίδιας παραγράφου. 

2. Το πρόγραμμα των εξετάσεων καθορίζεται με από¬ 
φαση του Διευθυντή της Σχολής. Με την ίδια απόφαση 
αποκλείονται των εξετάσεων οι αναφερόμενοι στην πα¬ 
ράγραφο β' του άρθρου 4 της παρούσας καθώς και όσοι 
έχουν υπερβεί τον προβλεπόμενο από τις παραγράφους 
γ' και δ' του ίδιου άρθρου, αριθμό απουσιών. 

3. Σε άλως εξαιρετικές περιπτώσεις εφόσον συντρέ¬ 
χουν λόγοι ανώτερης βίας, όπως αυτοί καθορίζονται 
στο δεύτερο εδάφιο της παραγράφου α' του άρθρου 
4 της παρούσας, μπορεί να παρασχεθεί στον εκπαι¬ 
δευόμενο η δυνατότητα εξέτασης σε μεταγενέστερο 
χρόνο. Η σχετική αίτηση εξετάζεται εντός δύο ημερών 
από το Διευθυντή της Σχολής. Εάν η αποχή κριθεί δικαι¬ 
ολογημένη, ο εκπαιδευόμενος εξετάζεται, το αργότερο, 
εντός πέντε (5) ημερών από τη λήξη των εξετάσεων και 
οπωσδήποτε πριν από την κατάρτιση των πινάκων των 
αποτελεσμάτων. 

4. Εκπαιδευόμενος ο οποίος αδικαιολόγητα δεν συμ¬ 
μετέχει στις τελικές εξετάσεις, διαγράφεται από τη 
Σχολή με απόφαση του Διευθυντή της. 

Άρθρο 10 

Διαδικασία εξετάσεων 

1. Κατά τη γραπτή εξέταση, δίδονται τρία θέματα για 
κάθε μάθημα, εκ των οποίων οι εξεταζόμενοι οφείλουν 
να αναπτύξουν τα δύο. Κάθε θέμα δύναται να περιέχει 
περισσότερες από μία ερωτήσεις θεωρητικού ή πρακτι¬ 
κού και θεωρητικού ζητήματος (ερωτήματος). 

Τα τρία θέματα κληρώνονται από ένα σύνολο εννέα 
(9) θεμάτων που έχουν καθοριστεί από το διδάσκοντα, 
με δημόσια κλήρωση, πριν από την έναρξη της γραπτής 
εξέτασης ενώπιον του Διευθυντή της Σχολής και του 
εξεταστή του μαθήματος. Τους κλήρους ανασύρουν από 
την κληρωτίδα δύο εκπαιδευόμενοι. 

2. Οι εξεταζόμενοι χρησιμοποιούν φύλλα χάρτου που 
έχουν τη σφραγίδα του Υπουργείου Δικαιοσύνης και τη 
μονογραφή του Διευθυντή της Σχολής. 

3. Η παράδοση των γραπτών γίνεται εντός δύο ωρών 
από το τέλος της υπαγόρευσης των θεμάτων. 

4. Κατά τη διενέργεια των γραπτών εξετάσεων οι 
εξεταζόμενοι επιτηρούνται από υπαλλήλους του Υπουρ¬ 
γείου Δικαιοσύνης που ορίζονται από το Διευθυντή 
της Σχολής. Η χρήση βιβλίων ή άλλων βοηθημάτων ή 
η αντιγραφή από το γραπτό άλλου εκπαιδευομένου 
κατά το χρόνο εξέτασης, συνεπάγεται αποβολή του 
εξεταζόμενου από την αίθουσα εξετάσεων και μηδένιση 
του γραπτού. Το ίδιο ισχύει και για εκπαιδευόμενο ο 
οποίος με οποιοδήποτε τρόπο βοηθά συνάδελφο του 
να αντιγράψει. 

5. Τα γραπτά παραδίδονται στον εξεταστή του μαθή- 
μιατος και μονογράφονται από τον ίδιο και από έναν 
επιτηρητή. Οι εξεταστές οφείλουν εντός πέντε εργα¬ 
σίμων ημερών να βαθμολογήσουν τα γραπτά και να τα 
καταθέσουν στο Διευθυντή της Σχολής. Ο βαθμός ανα¬ 
γράφεται επί του γραπτού με κόκκινο μελάνι, αριθμητικά 
και ολογράφως, και υπογράφεται από τον εξεταστή. 

6. Μετά την ολοκλήρωση των γραπτών εξετάσεων 
ακολουθεί η εξέταση των προβλεπόμενων από τις πα¬ 
ραγράφους 8-12 του άρθρου 5 μαθημάτων, από τον 
οικείο εκπαιδευτή. 


7. Οι διδάσκοντες όλων των μαθημάτων οφείλουν, 
μετά την ολοκλήρωση των εξετάσεων να παραδώσουν 
στο Διευθυντή της Σχολής υπογεγραμμένη ονομαστική 
κατάσταση, στην οποία θα αναγράφονται αναλυτικά η 
γραπτή βαθμολογία, ή η βαθμολογία προφορικής ή πρα¬ 
κτικής άσκησης καθενός από τους εξετασθέντες καθώς 
και η βαθμολογία που αποκτήθηκε κατά τη διάρκεια της 
εκπαίδευσης και ο μέσος όρος της βαθμολογίας του 
εκπαιδευομένου, ο οποίος προκύπτει από τη διαίρεση 
του αθροίσματος των ανωτέρω βαθμών. 

8. Η βαθμολόγηση των γραπτών και πρακτικών ή 
προφορικών εξετάσεων γίνεται με ακέραιους αριθμούς, 
μέχρι πρώτου δεκαδικού ψηφίου, από μηδέν (0) μέχρι 
είκοσι (20). 

Άρθρο 11 

Πίνακας αποτελεσμάτων 

1. Το τμήμα Εκπαίδευσης Ανθρώπινου Δυναμικού 
της Διεύθυνσης Διοίκησης και Ανάπτυξης Ανθρώπι¬ 
νου Δυναμικού, με βάσει τις ονομαστικές καταστάσεις 
της παραγράφου 7 του άρθρου 10 καταρτίζει πίνακες 
επιτυχόντων και αποτυχόντων, κατά σειρά επιτυχίας, 
στους οποίους αναγράφεται το ονοματεπώνυμο και το 
πατρώνυμο του εκπαιδευομένου, τα διδαχθέντα μαθή¬ 
ματα με το βαθμό που αποκτήθηκε κατά τη διάρκεια 
της εκπαίδευσης, το γραπτό ή προφορικό ή βαθμό 
πρακτικής άσκησης, και το μέσο όρο βαθμολογίας του 
κάθε μαθήματος και ο τελικός βαθμός επίδοσης, ο 
οποίος προκύπτει από τη διαίρεση του αθροίσματος 
του μέσου όρου βαθμολογίας των μαθημάτων με τον 
αριθμό των μαθημάτων. 

2. Η τελική επίδοση προσδιορίζεται μέχρι χιλιοστού 
της μονάδας και καθορίζει τη σειρά εξόδου από τη 
Σχολή. 

Αν προκύψει ισοβαθμία σε δύο ή περισσότερους εκπαι¬ 
δευόμενους, προηγείται εκείνος του οποίου το άθροι¬ 
σμα της βαθμολογίας στις τελικές εξετάσεις (γραπτές, 
προφορικές και στην πρακτική άσκηση) είναι μεγαλύτε¬ 
ρο του αθροίσματος της βαθμολογίας της επίδοσης του 
κατά τη διάρκεια της εκπαίδευσης. Σε περίπτωση νέας 
ισοβαθμίας η σειρά επιτυχίας καθορίζεται με κλήρωση 
που γίνεται από το Διευθυντή της Σχολής, σε ημέρα και 
ώρα που γνωστοποιείται στους ισοψηφήσαντες. Για την 
κλήρωση συντάσσεται σχετικό πρακτικό. 

3. Οι πίνακες επιτυχόντων και αποτυχόντων υπογρά¬ 
φονται από το Διευθυντή της Σχολής, εις τετραπλούν, 
και με τη φροντίδα του Τμήματος Εκπαίδευσης Ανθρώπι¬ 
νου Δυναμικού της Διεύθυνσης Διοίκησης και Ανάπτυξης 
της Κεντρικής Υπηρεσίας του Υπουργείου Δικαιοσύνης 
αναρτώνται στο Κατάστημα της Κεντρικής Υπηρεσίας 
του Υπουργείου Δικαιοσύνης και στο Κατάστημα της 
Σχολής και διαβιβάζονται στη Διεύθυνση Διοίκησης και 
Ανάπτυξης Ανθρώπινου Δυναμικού. Αντίγραφο τους φυ¬ 
λάσσεται με τα γραπτά των εξετασθέντων, την κατά¬ 
σταση της προφορικής ή πρακτικής βαθμολογίας και 
της βαθμολογίας που αποκτήθηκε κατά τη διάρκεια της 
εκπαίδευσης, στο αρχείο του ανωτέρω Τμήματος. 

Τα γραπτά φυλάσσονται δύο έτη μετά την ολοκλήρω¬ 
ση της εκπαίδευσης και καταστρέφονται. Για την κατα¬ 
στροφή συντάσσεται σχετικό πρακτικό. Σε περίπτωση 
δικαστικής αμφισβήτησης τα γραπτά διατηρούνται μέ- 
χρις ότου εκδοθεί αμετάκλητη απόφαση. 

Άρθρο 12 

Αποτελέσματα εκπαίδευσης 

1. Επιτυχών θεωρείται ο εκπαιδευόμενος ο οποίος 
συγκεντρώνει βαθμό τελικής επίδοσης, σε κάθε μάθημα, 
τη βάση βαθμολογίας δέκα (10). 

2. Ανεξεταστέος θεωρείται ο εκπαιδευόμενος ο οποί¬ 
ος δεν συγκεντρώνει τη βάση βαθμολογίας δέκα (10) 
σε δύο το πολύ μαθήματα εκ των οποίων ένα μόνο 
από τα οριζόμενα στις παραγράφους 1, 2, 8, 9, 10 του 
άρθρου 5 του παρόντος, συγκεντρώνει όμως βαθμολο¬ 
γία ίση με το άθροισμα των βάσεων του συνόλου των 
μαθημάτων. 

Στον ανεξεταστέο δίνεται για μια μόνο φορά η δυνα¬ 
τότητα να επανεξετασθεί από τους ίδιους εκπαιδευτές, 
στα μαθήματα που βαθμολογήθηκε κάτω από τη βάση, 
σε τόπο και χρόνο που ορίζεται από το Διευθυντή της 
Σχολής. 

3. Αποτυχών θεωρείται: α) ο εκπαιδευόμενος που δε 
συγκεντρώνει βαθμολογία ίση με το άθροισμα των βά¬ 
σεων του συνόλου των μαθημάτων, β) ο εκπαιδευόμενος 
που δε συγκεντρώνει τη βάση βαθμολογίας δέκα (10) 
σε τρία ή περισσότερα μαθήματα και γ) ο ανεξετα¬ 
στέος που δε συγκεντρώνει σε ένα μάθημα, τη βάση 
δέκα (10). 

4. Οι εκπαιδευόμενοι υποψήφιοι για διορισμό που 
ολοκληρώνουν με επιτυχία το πρόγραμμα της βασικής 
εκπαίδευσης διορίζονται με απόφαση του Υπουργού 
Δικαιοσύνης, στις Υπηρεσίες Εξωτερικής Φρούρησης 
Καταστημάτων Κράτησης, σύμφωνα με την Απόφαση- 
Προκήρυξη των θέσεων. Η σειρά μεταξύ των διοριζο- 
μένων καθορίζεται με βάση τον τελικό βαθμό αποφοί¬ 
τησης από τη Σχολή. 

5. Οι εκπαιδευόμενοι δόκιμοι υπάλληλοι του κλάδου 
ΔΕ Προσωπικού Εξωτερικής Φρούρησης Καταστημάτων 
Κράτησης οι οποίοι θα αποτύχουν στις τελικές εξετά¬ 
σεις υποχρεούνται να παρακολουθήσουν αμέσως, για 
δεύτερη φορά, το πρόγραμμα βασικής εκπαίδευσης. Σε 
περίπτωση και δεύτερης αποτυχίας απολύονται από 
την υπηρεσία. 

Αρθρο 13 

Ενστάσεις - Αναθεωρήσεις 

1. Ένσταση κατά του κύρους εξέτασης μαθήματος, 
δικαιούται να υποβάλει κάθε διαγωνιζόμενος στη Σχο¬ 
λή κατά τη διάρκεια εξέτασης του μαθήματος και μέ¬ 
χρι παράδοσης του γραπτού του, εφόσον η ένσταση 
αναφέρεται σε παράβαση διατάξεων που διέπουν τη 
διενέργεια των εξετάσεων. 

2. Η ένσταση μαζί με σχετική έκθεση του Διευθυντή 
της Σχολής, υποβάλλεται αμέσως στο Γ ενικό Γ ραμμα- 
τέα, ο οποίος και αποφαίνεται, αυθημερόν. 

3. Αν η ένσταση γίνει δεκτή επαναλαμβάνεται η εξέ¬ 
ταση του μαθήματος. 

4. Υποβολή αιτήσεων αναθεώρησης των γραπτών 
αποκλείεται. 

Άρθρο 14 

Διευθυντής της Σχολής 

Ο Διευθυντής της Σχολής πέραν των αναφερόμενων 
στην παρούσα απόφαση αρμοδιοτήτων, έχει και τις 
κατωτέρω: 

- Προβαίνει στην έκδοση των αναγκαίων διαταγών 
σχετικά με την εκπαίδευση και επιβλέπει για την εκτέ¬ 
λεσή τους. 


- Ενεργεί επιθεωρήσεις στις αίθουσες διδασκαλίας και 
λοιπούς χώρους των εγκαταστάσεων της Σχολής και 
βεβαιώνεται για την επάρκεια και κανονική λειτουργία 
τους. 

- Ελέγχει τα προβλεπόμενα από την παρούσα από¬ 
φαση βιβλία της Σχολής. 

Αρθρο 15 

Υπεύθυνος Διμοιρίας 

Ο υπεύθυνος της διμοιρίας τελεί υπό τις άμεσες δια¬ 
ταγές του Διευθυντή της Σχολής και είναι υπεύθυνος για 
τη σωστή διοίκηση της διμοιρίας που του ανατίθεται. 
Ειδικότερα: 

- Επιβλέπει για την άμεση έγερση των εκπαιδευομέ- 
νων της διμοιρίας του, για τη διευθέτηση των κοιτώνων 
και την καθαριότητά τους από τους εκπαιδευόμενους. 

- Συντάσσει τους εκπαιδευόμενους και μεριμνά για τη 
διενέργεια προσκλητηρίου και την έπαρση και υποστολή 
της σημαίας. 

- Παρίσταται και μεριμνά για την απόλυτη τάξη και 
ευπρέπεια κατά τη διάρκεια του γεύματος και του δεί¬ 
πνου. 

- Μεριμνά σε περιπτώσεις ασθένειας για την ιατρική 
εξέταση των εκπαιδευομένων και σε περίπτωση σοβα¬ 
ρής ασθένειας ή σοβαρού ατυχήματος για την εισαγωγή 
τους σε Νοσοκομείο. 

- Επιμελείται για την κανονική είσοδο και έξοδο των 
εκπαιδευομένων στις αίθουσες διδασκαλίας και εστι¬ 
ατορίου και παρακολουθεί την εν γένει συμπεριφορά 
τους σε κάθε χώρο της Σχολής. 

- Με απόφαση του Διευθυντή της Σχολής ορίζονται 
Βοηθοί Διμοιρίτη εκπαιδευόμενοι που έχουν διατελέσει 
έφεδροι αξιωματικοί στις ένοπλες δυνάμεις. Επί περισ¬ 
σοτέρων προτιμώνται όσοι προηγούνται στον πίνακα 
κατάταξης στη Σχολή. Εάν δεν υπάρχουν αξιωματικοί 
η επιλογή γίνεται από τους υπαξιωματικούς με την ίδια 
σειρά. 

Οι βοηθοί διμοιρίτες βοηθούν τους Διμοιρίτες στα 
καθήκοντά τους και εκτελούν τις διαταγές τους. 

Το πρόγραμμα εργασίας των Υπεύθυνων Διμοιρίας 
καταρτίζεται, ανά εβδομάδα, από το Διευθυντή της 
Σχολής, κατά τρόπο που να εξασφαλίζεται κατά το 
χρόνο λειτουργίας της Σχολής, η συνεχής παρουσία 
όλων των Υπευθύνων Διμοιρίας κατά τις ώρες 6.00 π.μ. 
έως 10.00 μ.μ. και η διαμονή ενός εξ αυτών εντός του 
Κέντρου Εκπαίδευσης, ο οποίος θα είναι υπεύθυνος για 
όλες τις διμοιρίες. 

Άρθρο 16 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΔΙΚΑΙΟΣΥΝΗΣ 

ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 

ΔΗΜΟΣΙΑΣ ΤΑΞΗΣ 

ΒΥΡΩΝ ΠΟΛΥΔΩΡΑΣ 

(3) 

Ανάκληση άδειας κυκλοφορίας φαρμακευτικού ιδιοσκευ¬ 
άσματος ΝΑΡΤΟΒυΟ ΚΡΕΜΑ και ΔΕΡΜΑΤΙΚΟ ΔΙΑ¬ 
ΛΥΜΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την υπ’ αριθμ. 10771/26.10.2006 απόφαση του ΕΟΦ 
ανακαλείται, βάσει των διατάξεων του άρθρου 5 της 
υπ’ αριθμ. Α6/9392/1991 κοινής υπουργικής απόφασης, η 
άδεια κυκλοφορίας του φαρμακευτικού ιδιοσκευάσματος 
ΝΑΡΤΟΒυΟ. 

Μορφή: ΚΡΕΜΑ και ΔΕΡΜΑΤΙΚΟ ΔΙΑΛΥΜΑ. 
Δικαιούχου σήματος: ΡΗΑΒΜΕϋΙΟΑΙ. ΙΥΙΌ, ΙΡΛΑΝΔΙΑ. 
Υπεύθυνος κυκλοφορίας: ΜΕϋ-ΟΝΕ 3Α. 

Η Διευθύντρια 
Α. ΚΟΥΤΣΟΥΚΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην υπ’ αριθμ. Φ6.3.2/17858/1430/26.9.2005 απόφα¬ 
ση του Υπουργού Ανάπτυξης με θέμα: «Συγκρότηση 


Κύριας Επιτροπής Αξιολόγησης των υποβληθεισών 
επενδυτικών προτάσεων στο πλαίσιο της Δράσης 6.3.2 
«Έργα προώθησης καινοτόμων λύσεων», του Μέτρου 
6.3 «Ειδικές ενεργειακές υποδομές για τα νησιά και για 
τη προώθηση των ΑΠΕ», του Άξονα Προτεραιότητας 
6 «Ασφάλεια Ενεργειακού Εφοδιασμού και Προώθη¬ 
ση της Απελευθέρωσης της Αγοράς Ενέργειας», του 
Επιχειρησιακού Προγράμματος «Ανταγωνιστικότητα» 
(ΕΠΑΝ) του ΚΠΣ III 2000-2006», η οποία δημοσιεύθηκε 
στο ΦΕΚ 1394/Β'/10.10.2005, γίνεται η διόρθωση ως 
εξής: 

Στη σελίδα 19439, στήλη (β), στίχος 5ος εκ των άνω, 
στη θέση του «5. Η αποζημίωση του Προέδρου, των 
μελών και των γραμματέων της ως άνω επιτροπής,...», 
τίθεται το ορθό: 

«5. Η αποζημίωση του Προέδρου, των μελών και των 
γραμματέων της ως άνω επιτροπής καθώς και των λοι¬ 
πών Ειδικών Επιτροπών,...». 

(Από το Υπουργείο Ανάπτυξης) 

